Mauri Ylä-Kotola

Mauri Tapani Ylä-Kotola (s. 18. syyskuuta 1971 Mikkeli) on suomalainen filosofi ja mediatieteen professori sekä aiempi Lapin yliopiston pitkäaikainen rehtori (2006-2019). Lukuvuonna 2005–2006 Ylä-Kotola toimi Kuvataideakatemian rehtorina. Aiemmin hän työskenteli professorin työnsä ohella Lapin yliopiston taiteiden tiedekunnan dekaanina.

Ura 
Ylä-Kotola tuli ylioppilaaksi Helsingin II normaalikoulusta vuonna 1990. Hän valmistui Helsingin yliopistosta filosofian maisteriksi ja lisensiaatiksi vuonna 1996 sekä edelleen filosofian tohtoriksi teoreettisen filosofian alalta vuonna 1998. Hänen väitöskirjatutkimuksensa (1998) tarkasteli ranskalaista uuden aallon elokuvaohjaajaa Jean-Luc Godardia. Työ oli otsikoitu Jean-Luc Godard mediafilosofina: Rekonstruktio simulaatiokulttuurin lähtökohdista. Väitöstutkimuksen ohjaajana oli filosofi Esa Saarinen. 

Työuransa Lapin yliopiston taiteiden tiedekunnassa hän aloitti 1995. Hän toimi ensin luennoitsijana (1995), mediatieteen laitoksen lehtorina (1996) ja mediatieteen määräaikaisena professorina (1997-2002). Mediatieteen varsinaisena professorina hän aloitti kesäkuussa 2002. Tiedekuntansa dekaanina Ylä-Kotola toimi vuosina 1999-2005.
 
Ylä-Kotola toimi Lapin yliopiston rehtorina runsaan 14 vuoden ajan elokuusta 2006 lähtien. Ylä-Kotola seurasi virassa yliopiston ensimmäistä rehtoria Esko Riepulaa. Ylä-Kotola valittiin elokuussa 2009 seuraavalle viisivuotiskaudelle 2010-2014. Hän jatkoi rehtorina 2019 saakka, jolloin hänen seuraajakseen valittiin Antti Syväjärvi.

Palkintoja ja nimeämisiä 
Ylä-Kotola on Urbanan yliopiston (Urbana, Ohio) kunniatohtori ja Murmanskin yliopiston kunniaprofessori. Murmanskin yliopiston mukaan Ylä-Kotola on "edistänyt johdonmukaisesti tieteellis-teknistä yhteistyötä Venäjän ja Suomen välillä Barentsin alueella."

Julkaisuja 
 
The Philosophy of Pet Shop Boys and the Problem of Post-Industrial Society, 1993.

 
 
 
 Ylä-Kotola, Mauri ym. (toim.): The Integrated Media Machine I: A Theoretical Framework. 2000.
 
 
 
 
 Ylä-Kotola, Mauri ym. (toim.): The Integrated Media Machine II: Aspects of Internet Culture, Hypertechnologies, and Informal Learning. 2001.
 Ylä-Kotola, Mauri ym. (toim.): The Integrated Media Machine III–IV: Aspects of Future Interfaces and Cross-Media Culture. 2005.

Lähteet

Suomalaiset filosofit
Lapin yliopiston professorit
Suomen yliopistojen rehtorit ja kanslerit
Suomalaiset mediatutkijat
Suomalaiset professorit
Vuonna 1971 syntyneet
Elävät henkilöt